钦定古今图书集成/明伦汇编/闺媛典/第010卷 > 《拟意》前人
## 钦定古今图书集成/明伦汇编/闺媛典/第010卷 > 《拟意》前人

“怅望逢张女，迟回送阿侯。空看小垂手，忍问大刀头。
妙选茱萸帐，平居翡翠楼。”《云屏》〈一作衣〉《不取》暖，月扇未
遮羞。上掌真何有，倾城岂自由。楚妃交荐枕，汉后共
藏阄。〈一作钩〉夫向羊车觅，男从凤穴求。书成《祓禊帖》，唱
杀畔牢愁。夜杵鸣江练，春刀解若〈一作石〉“榴。象床穿幰
网，犀帖钉窗油。仁寿遗明镜，陈仓拂彩球。真防舞如
意，佯盖卧箜篌。濯锦桃花水，溅裙杜若洲。鱼儿悬宝剑，燕子合金瓯。银箭催摇落，华筵惨去留。几时销薄
怒，从此抱离忧。帆落啼猿峡，樽开画鹢舟。急弦肠对
断，剪蜡泪争流。璧马谁能带，金虫不复收。银河扑醉
眼，珠串咽歌喉。去梦随川后，来风贮石”尤。兰丛衔露
重，榆荚点星稠。解佩无遗迹，凌波有旧游。曾来十九
首，私谶咏“牵牛。”